text: Sølv og bronze i bøfsandwich
  29 december 2017 kl. 10.22
  To restauranter fra Syd tager anden og tredjepladsen i den årlige kåring af den bedste bøfsandwich.
  Er du på jagt efter den næst- og tredjebedste bøfsandwich, så skal du et smut til Horsens og Ølgod.
  Hvert år kåres prisen for de bedste bøfsandwich, Den Brune Camino, og i år er anden og tredjepladsen gået til to restaurationer i Syd.
  Så har du mod på sovs, løg, boller, bøf og syltevarer, så kan du tage et smut omkring Dollys i Horsens eller Spisehuset Pagoden i Ølgod.
  - Det er jeg da rigtig glad for, det er et sjovt initiativ og det foregår på tværs af en masse forskelle typer af restaurationer, siger restauratør på Dollys i Horsens, Søren Dahl Jensen, til TV SYD.
  På den familieejet restaurant har de haft bøfsandwich på menuen siden 1999, og den passer godt ind i det traditionelle danske køkken.
  - Den er en del af den danske kulturarv i modsætning til den amerikanske cheeseburger, og vores har en ret simpel opbygning, hvor vi gerne vil have de enkelte råvarer i fokus, siger Søren Dahl Jensen.
  Vil du smage førstepladen i årets kåring, så finder du den hos Rasses Skovpølser i Skanderborg.
  
  